Govor o stanju Unije
Govor o stanju Unije (eng. State of the Union Address) ili Govor o stanju nacije je godišnje obraćanje predsjednika SAD-a Kongresu na zajedničkoj sjednici oba doma (Senata i Doma predstavnika), a koje se redovno događa u januaru. Govor ili izvještaj je kategorija koju propisuje Ustav SAD-a obvezujući predsjednika da "s vremena na vrijeme izvijesti Kongres o stanju Unije"(čl. II., st. 3). Predsjednik nije dužan održati govor već izvještaj može samo proslijediti Kongresu. No obraćanje predsjednika postao je običaj i prvorazredni politički događaj u SAD-u koji se redovno koristi u svrhu osvrta na trenutnu političku situaciju, ali i kao najava budućih poteza Vlade.